《题水仙花 其一》
明代·王洪

南国多佳人，春风汉皋曲。翠鬓而华裾，逍遥湘水绿。

秀色不自献，芳香动盈掬。蹇修其谁来，期之在深谷。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。